Klimaet var tørt og kaldt, men jorda var mer næringsrik enn i Arktis i dag. En stor del av vegetasjonen bestod av gras, starr og tofrøbladede urter som tåler beiting og tråkk fra de mange planteeterne som levde i biomen. Mose og lyng, som er vanlig i Arktis i dag, er ikke så motstandsdyktige mot planteetere og var sjeldnere. Biomassen til dyr og produktiviteten til planter kan selv i tørreste og kaldeste områdene ha vært sammenlignbar med savanner i Afrika i dag. Næringsrik jord fra mammutsteppen («jedoma») er bevart i permafrosten i Sibir og Alaska. Hvis permafrosten tiner, blir denne jorda en sterk kilde for klimagasser.